ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1993 όσον αφορά την εισαγωγή στην Κοινότητα ορισμένων ζωντανών ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό
(93/210/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για ζώα που εισέρχονται στην Κοινότητα από τρίτες χώρες και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 6,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για προϊόντα που εισέρχονται στην Κοινότητα από τρίτες χώρες (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 6,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (5), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10,
Εκτιμώντας:
ότι η παρουσία του αφθώδους πυρετού έχει επιβεβαιωθεί με βοοειδή τα οποία εισήχθησαν προσφάτως στην Ιταλία 7 ότι, εντούτοις, η έρευνα έχει αποκαλύψει ότι η μόλυνση προσέβαλε πιθανόν στην αρχή βοοειδή που εισήχθησαν από την Ανατολική Ευρώπη 7 ότι δεν έχει καταστεί δυνατόν να εντοπισθεί επακριβώς η αρχική προέλευση της μολύνσεως 7 ότι το ενδεχόμενο της εκδηλώσεως κρουσμάτων αφθώδους πυρετού στις ανατολικοευρωπαϊκές χώρες συνιστά σοβαρή απειλή για τις αγέλες των κρατών μελών, όσον αφορά το εμπόριο και τις εισαγωγές ζωντανών ζώων και των προϊόντων τους 7 ότι προέκυψαν στοιχεία εσφαλμένων ή απατηλών πιστοποιητικών σχετικά με εξαγωγές ζώων από ορισμένες αντολικοευρωπαϊκές χώρες προς την Κοινότητα 7 ότι είναι, ως εκ τούτου, αναγκαίο να θεσπισθεί μια προσωρινή απαγόρευση των εισαγωγών και της διαμετακόμισης ζωντανών ζώων που ανήκουν σε ευάλωτα από την ασθένεια είδη καθώς και ορισμένων ζωικών προϊόντων που προέρχονται ή διέρχονται από τις εν λόγω χώρες εν αναμονή της αποσαφήνισης της κατάστασης της ασθένειας στην Ανατολική Ευρώπη και της καθιέρωσης ενισχυμένων ελέγχων επί των εισαγωγών από τις χώρες αυτές 7 ότι, εντούτοις, μετά από εκτίμηση της κατάστασης, είναι δυνατόν να επιτραπεί η διέλευση νωπού κρέατος και γάλακτος μέσω των χωρών αυτών καθώς και οι εισαγωγές και η διέλευση ορισμένων προϊόντων θερμικής επεξεργασίας που προέρχονται από τις χώρες αυτές 7 ότι η Επιτροπή, με την απόφαση 93/143/ΕΟΚ (6) όσον αφορά την εισαγωγή στην Κοινότητα ορισμένων ζωντανών ζώων και των προϊόντων τους, τα οποία προέρχονται από τη Σλοβενία, την Κροατία και τις Γιουγκοσλαβικές Δημοκρατίες, ή διέρχονται μέσω αυτών των χωρών, έχει απαγορεύσει τις εισαγωγές ζώων και προϊόντων ευάλωτων στην ασθένεια ζωικών ειδών τα οποία προέρχονται και διαμετακομίζονται μέσω των προαναφερομένων χωρών 7 ότι η Επιτροπή, με την απόφαση 91/449/ΕΟΚ (7) περί καθορισμού του υποδείγματος των υγειονομικών πιστοποιητικών ζώων όσον αφορά τα προϊόντα κρέατος που εισάγονται από τρίτες χώρες, σχετικά με ορισμένες χώρες της Ανατολικής Ευρώπης, όπως τροποποιήθηκε τελευταία από την απόφαση 93/139/ΕΟΚ (8), έχει ορίσει το υπόδειγμα του υγειονομικού πιστοποιητικού που πρέπει να χρησιμοποιείται για τις εισαγωγές προϊόντων κρέατος, ιδίως όταν προέρχονται από την Κροατία 7 ότι είναι σκόπιμο να υποδειχθεί η χρήση αυτού του υποδείγματος πιστοποιητικού ούτως ώστε να εξασφαλισθεί ότι μόνο ορισμένα είδη προϊόντων κρέατος, τα οποία δεν παρουσιάζουν υγειονομικό κίνδυνο, θα εισάγονται στην Κοινότητα 7 ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη δεν επιτρέπουν την εισαγωγή στην επικράτεια της Κοινότητας ζωντανών βοοειδών, αιγοπροβάτων, χοίρων και λοιπών διχήλων ζωικών ειδών, τα οποία προέρχονται ή διέρχονται από την επικράτεια των χωρών που αναφέρονται στο παράρτημα.
2. Τα κράτη μέλη δεν θα αποστέλλουν ζωντανά βοοειδή, αιγοπρόβατα, χοίρους και λοιπά δίχηλα ζωικά είδη, σε άλλα κράτη μέλη μέσω της επικράτειας των χωρών που αναφέρονται στο παράρτημα.
Άρθρο 2
Τα κράτη μέλη δεν θα επιτρέπουν την εισαγωγή νωπού κρέατος βοοειδών αιγοπροβάτων, χοίρων και λοιπών διχήλων ζωικών ειδών, τα οποία προέρχονται από την επικράτεια των χωρών που αναφέρονται στο παράρτημα.
Άρθρο 3
1. Τα κράτη μέλη δεν θα επιτρέπουν την εισαγωγή προϊόντων κρέατος βοοειδών, αιγοπροβάτων, χοίρων και λοιπών διχήλων ζωικών ειδών, τα οποία προέρχονται από την επικράτεια των χωρών που αναφέρονται στο παράρτημα.
2. Η απαγόρευση η οποία αναφέρεται στην παράγραφο 1 δεν ισχύει για προϊόντα κρέατος που περιέχουν μεν κρέας βοοειδών, αιγοπροβάτων και χοίρων καθώς και λοιπών διχήλων ειδών, έχουν όμως υποβληθεί σε μία από τις ακόλουθες επεξεργασίες:
α) θερμική επεξεργασία που πραγματοποιείται σε έναν ερμητικά σφραγισμένο περιέκτη με ελάχιστη τιμή FO 3,00 7 β) θερμική επεξεργασία διαφορετικού είδους από αυτήν που προβλέπεται στο στοιχείο α), κατά την οποία η θερμοκρασία του κέντρου της μάζας ανέρχεται τουλάχιστον σε 70° C.
3. Το υπόδειγμα πιστοποιητικού το οποίο προβλέπεται στην απόφαση 91/449/ΕΟΚ της Επιτροπής θα πρέπει να συμπληρώνεται σύμφωνα με την ώς άνω παράγραφο 2, όσον αφορά την εισαγωγή προϊόντων κρέατος, για να εξασφαλίζεται ότι μόνο όσα προϊόντα έχουν υποβληθεί σε επεξεργασία, όπως ορίζεται στην εν λόγω παράγραφο, είναι δυνατόν να εισάγονται.
Άρθρο 4
1. Τα κράτη μέλη δεν θα επιτρέπουν την εισαγωγή γάλακτος βοοειδών, αιγοπροβάτων, χοίρων και λοιπών διχήλων ζωικών ζώων, τα οποία προέρχονται από την επικράτεια των χωρών που αναφέρονται στο παράρτημα.
2. Η απαγόρευση που αναφέρεται στην παράγραφο 1 δεν θα εφαρμόζεται για το γάλα βοοειδών, αιγοπροβάτων, χοίρων και λοιπών διχήλων ζωικών ζώων, το οποίο υπέστη θερμική επεξεργασία σε 71,7° C επί 15 δευτερόλεπτα ή ισοδύναμη θερμική επεξεργασία.
3. Τα κράτη μέλη θα εξασφαλίσουν την εγγραφή των ακόλουθων φράσεων στα υγειονομικά πιστοποιητικά που αφορούν το γάλα, τα οποία πρέπει να αποστέλλονται από τις χώρες που αναφέρονται στο παράρτημα:
«Γάλα σύμφωνα με την απόφαση 93/210/ΕΟΚ της Επιτροπής της 7ης Απριλίου 1993 όσον αφορά την εισαγωγή στην Κοινότητα ορισμένων ζωντανών ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό.»
Άρθρο 5
1. Τα κράτη μέλη δεν θα επιτρέπουν την εισαγωγή γαλακτοκομικών προϊόντων βοοειδών, αιγοπροβάτων, χοίρων και λοιπών διχήλων ζωικών ζώων, τα οποία προέρχονται από την επικράτεια των χωρών που αναφέρονται στο παράρτημα.
2. Η απαγόρευση που αναφέρεται στην παράγραφο 1 δεν θα εφαρμόζεται σε γαλκτοκομικά προϊόντα, βοοειδών, αιγοπροβάτων, χοίρων και λοιπών διχήλων ζωικών ζώων, τα οποία υπέστησαν θερμική επεξεργασία σε 71,7° C επί 15 δευτερόλεπτα ή ισοδύναμη θερμική επεξεργασία, ή τα οποία παρασκευάσθηκαν από γάλα το οποίο υπέστη τη θερμική επεξεργασία που περιγράφεται στο άρθρο 4 παράγραφος 2.
3. Τα κράτη μέλη θα εξασφαλίσουν την εγγραφή των ακόλουθων φράσεων στα υγειονομικά πιστοποιητικά που αφορούν το γάλα, τα οποία πρέπει να αποστέλλονται από τις χώρες που αναφέρονται στο παράρτημα:
«Γαλακτοκομικά προϊόντα σύμφωνα με την απόφαση 93/210/ΕΟΚ της Επιτροπής της 7ης Απριλίου 1993 όσον αφορά την εισαγωγή στην Κοινότητα ορισμένων ζωντανών ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό.»
Άρθρο 6
1. Τα κράτη μέλη δεν θα επιτρέπουν την εισαγωγή στην επικράτεια της Κοινότητας ζωικών προϊόντων βοοειδών, αιγοπροβάτων, χοίρων και λοιπών διχήλων ζωικών ειδών, τα οποία δεν αναφέρονται στο άρθρα 1, 2, 3, 4 και 5, τα οποία προέρχονται ή διέρχονται από την επικράτεια των χωρών που αναφέρονται στο παράρτημα.
2. Τα κράτη μέλη δεν θα αποστέλλουν ζωικά προϊόντα βοοειδών, αιγοπροβάτων, χοίρων και λοιπών διχήλων ζωικών ζώων, τα οποία δεν αναφέρονται στα άρθρα 1, 2, 3, 4 και 5 σε άλλα κράτη μέλη της επικράτειας των χωρών που αναφέρονται στο παράρτημα.
Άρθρο 7
Η παρούσα απόφαση εφαρμόζεται μέχρι τις 10 Μαΐου 1993.
Άρθρο 8
Η απόφαση 93/143/ΕΟΚ της Επιτροπής ακυρώνεται.
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 7 Απριλίου 1993.